pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบำเพ็ญพระราชกุศลวันวิสาขบูชา
วันอาทิตย์ที่ 4 มิถุนายน 2566
04/06/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศลวันวิสาขบูชา
ปลัดกระทรวงอุตสาหกรรม ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศลวันวิสาขบูชา
วันที่ 2 มิถุนายน 2566 เวลา 17.34 น. ดร.ณัฐพล รังสิตพล ปลัดกระทรวงอุตสาหกรรม ร่วมเข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินไปในการตั้งเปรียญ พระภิกษุ และสามเณร เนื่องในพระราชพิธีทรงบําเพ็ญพระราชกุศลวิสาขบูชาพุทธศักราช 2566 ณ วัดพระศรีรัตนศาสดาราม พระบรมมหาราชวัง โดยเมื่อเสด็จพระราชดําเนินถึง เสด็จขึ้นชานหน้าพระอุโบสถ พลอากาศโท ภักดี แสง-ชูโต รักษาราชการแทนผู้อํานวยการกองพระราชพิธี กราบบังคมทูลรายงานจํานวนเทียนรุ่งที่ทรงพระราชอุทิศพระราชทานไปจุดบูชาพระรัตนตรัยตามพระอารามหลวงในวันวิสาขบูชาและวันถวายพระเพลิงพระพุทธเจ้า
จากนั้น พระบาทสมเด็จพระเจ้าอยู่หัว ทรงพระสุหร่าย ทรงเจิมเทียนทุกเล่ม ที่ทรงพระราชอุทิศ เสร็จแล้วเสด็จเข้าพระอุโบสถทรงวางกระทงดอกไม้บนพานหน้าฐานชุกชี ทรงจุดธูปเทียนเครื่องนมัสการท้ายที่นั่งแล้วทรงจุดเทียนห่วงบูชาพระพุทธมหามณีรัตนปฏิมากร จากนั้น ทรงจุดเทียนเครื่องนมัสการท้ายที่นั่งบูชาพระพุทธยอดฟ้าจุฬาโลกย์ และพระพุทธเลิศหล้านภาไลย เสร็จแล้ว พระบาทสมเด็จพระเจ้าอยู่หัว เสด็จพระราชดําเนินไปทรงจุดธูปเทียนเครื่องนมัสการทองใหญ่ที่หน้าธรรมาสน์ศิลา ทรงกราบ สมเด็จพระนางเจ้าฯ พระบรมราชินี เสด็จพระราชดําเนินไปทรงจุดธูปเทียนเครื่องนมัสการทองทิศที่หน้าธรรมาสน์ศิลา ทรงกราบ จากนั้น พระบาทสมเด็จพระเจ้าอยู่หัว ทรงประเคนพัดยศเปรียญ แด่พระภิกษุ สามเณรที่สอบได้เปรียญธรรม 9 ประโยค และ 6 ประโยค ประจําปี 2566 จํานวน 354 รูป พระสงฆ์เจริญชัยมงคลคาถา จบแล้ว ทรงประเคนผ้าไตรแด่พระสงฆ์ที่เจริญชัยมงคลคาถา ต่อจากนั้น พระราชทานพระบรมราชวโรกาสให้ ผู้ชนะการประกวดแต่งหนังสือสอนพระพุทธศาสนาแก่เด็ก ประจําปี 2566ในหัวข้อ คบคนให้ดูหน้า จํานวน 3 รางวัล ได้แก่ เรือเอกหญิง สุธิญา พูนเอียด นายธีรวีร์ แพบัว และรองศาสตราจารย์ โกวิทย์ พิมพวง เฝ้าทูลละอองธุลีพระบาท รับพระราชทานรางวัล
เสร็จแล้ว ทรงหลั่งทักษิโณทก พระสงฆ์ถวายอนุโมทนา ถวายอดิเรก จากนั้น พระบาทสมเด็จพระเจ้าอยู่หัว เสด็จพระราชดําเนินไปทรงกราบที่หน้าเครื่องนมัสการ ทรงรับการถวายความเคารพของผู้มาเฝ้าทูลละอองธุลีพระบาท แล้วเสด็จออกจากพระอุโบสถ ประทับรถยนต์พระที่นั่ง เสด็จพระราชดําเนินกลับ
รัฐบาลไทย-ข่าวทำเนียบรัฐบาล-คำกล่าวถวายราชสดุดีและกล่าวนำถวายพระพรชัยมงคล เนื่องในพิธีจุดเทียนถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันเสาร์ที่ 3 มิถุนายน 2566
03/06/2566
คํากล่าวถวายราชสดุดีและกล่าวนําถวายพระพรชัยมงคล เนื่องในพิธีจุดเทียนถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
คํากล่าวถวายราชสดุดีและกล่าวนําถวายพระพรชัยมงคล
เนื่องในพิธีจุดเทียนถวายพระพรชัยมงคล
สมเด็จพระนางเจ้าสุทิดา พัชรสุธาพิมลลักษณ พระบรมราชินี
คํากล่าวถวายราชสดุดีและกล่าวนําถวายพระพรชัยมงคล
เนื่องในพิธีจุดเทียนถวายพระพรชัยมงคล
สมเด็จพระนางเจ้าสุทิดา พัชรสุธาพิมลลักษณ พระบรมราชินี
เนื่องในโอกาสวันเฉลิมพระชนมพรรษา ๓ มิถุนายน ๒๕๖๖
พลเอก ประยุทธ์ จันทร์โอชา ผู้กราบบังคมทูล
ณ มณฑลพิธีท้องสนามหลวง
วันเสาร์ที่ ๓ มิถุนายน พุทธศักราช ๒๕๖๖ เวลา ๑๙.๑๙ น.
ขอพระราชทานกราบบังคมทูลพระกรุณาทรงทราบฝ่าละอองธุลีพระบาท
เนื่องในศุภวาระแห่งวันเฉลิมพระชนมพรรษาของใต้ฝ่าละอองธุลีพระบาทที่เวียนมาบรรจบอีกคํารบหนึ่ง ในวันที่ ๓ มิถุนายน พุทธศักราช ๒๕๖๖ ข้าพระพุทธเจ้า พลเอก ประยุทธ์ จันทร์โอชานายกรัฐมนตรี พร้อมด้วยพสกนิกรชาวไทยทุกหมู่เหล่า ทั้งที่ได้มาพร้อมกันอยู่ ณ บริเวณมณฑลพิธีแห่งนี้ และที่อยู่ในสถานที่ต่าง ๆ ทั่วประเทศ ตลอดจนทั่วโลก ต่างมีความปลื้มปีติเป็นล้นพ้นที่ได้มาร่วมกันแสดงความจงรักภักดี และน้อมสํานึกในพระมหากรุณาธิคุณอันหาที่สุดมิได้ ในวันนี้
ข้าพระพุทธเจ้าต่างประจักษ์แจ้งว่า ตลอดระยะเวลาที่ผ่านมา ใต้ฝ่าละอองธุลีพระบาท ทรงปฏิบัติพระราชกรณียกิจเป็นอเนกประการ ทั้งโดยเสด็จพระบาทสมเด็จพระเจ้าอยู่หัว ไปในการพระราชพิธีสําคัญต่าง ๆ และการทรงงานสนองและสืบสานโครงการอันเนื่องมาจากพระราชดําริหลากหลายสาขา ในพื้นที่ต่าง ๆ ทั่วประเทศเพื่อการพัฒนาต่อยอด และอํานวยประโยชน์สุขแก่ราษฎร ด้วยพระราชวิริยอุตสาหะ และน้ําพระราชหฤทัยที่เปี่ยมล้นด้วยพระเมตตา นํามาซึ่งความผาสุกร่มเย็นของปวงประชา
และความเจริญรุ่งเรืองวัฒนาสถาพรของประเทศชาติสืบไป
ในวาระอันเป็นมิ่งมงคลยิ่งนี้ ข้าพระพุทธเจ้าขอพระราชทานพระราชานุญาตนําพสกนิกรทั้งหลายถวายพระพรชัยมงคล ดังต่อไปนี้
“ข้าพระพุทธเจ้าทั้งหลาย ขอพระราชทานถวายพระพรชัยมงคล ด้วยความจงรักภักดี ขออัญเชิญคุณพระศรีรัตนตรัย อานุภาพแห่งพระสยามเทวาธิราช และสรรพสิ่งศักดิ์สิทธิ์ในสากล โปรดอภิบาลบันดาลดลให้ใต้ฝ่าละอองธุลีพระบาท เจริญพระชนมายุยิ่งยืนนาน ทรงพระเกษมสําราญ พระเกียรติคุณแผ่ไพศาล สถิตเป็นมิ่งขวัญร่มเกล้า ของปวงข้าพระพุทธเจ้า และเหล่าพสกนิกรตราบกาลนิรันดร์”
ด้วยเกล้าด้วยกระหม่อม
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
วันเสาร์ที่ 3 มิถุนายน 2566
03/06/2566
นายกรัฐมนตรีและภริยา เป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
นายกรัฐมนตรีและภริยา เป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (3 มิถุนายน 2566) เวลา 20.09 น. ณ เวทีใหญ่ ท้องสนามหลวง พลเอก ประยุทธ์ จันทร์โอชา นายกรัฐมนตรี และนางนราพร จันทร์โอชา ภริยา เป็นเป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 โดยมีประธานวุฒิสภา ประธานศาลฎีกา ประธานองค์กรตามรัฐธรรมนูญพร้อมคู่สมรส คณะรัฐมนตรีพร้อมคู่สมรส ข้าราชการชั้นผู้ใหญ่ ทหาร ตํารวจ พลเรือน ภาคเอกชน และภาคประชาชน เข้าร่วมพิธีอย่างพร้อมเพรียง
เมื่อนายกรัฐมนตรีและภริยาเดินทางถึงพิธีท้องสนามหลวง ขึ้นสู่เวที นายกรัฐมนตรี ประธานวุฒิสภา ประธานศาลฎีกา ทําวันทยหัตถ์หน้าพระฉายาลักษณ์สมเด็จพระนางเจ้า ฯ พระบรมราชินี แล้ววางพุ่มทอง พุ่มเงิน นายกรัฐมนตรีถวายธูปเทียนแพ ทําวันทยหัตถ์ จุดเทียนถวายพระพรชัยมงคล จากนั้น นายกรัฐมนตรีกล่าวกราบบังคมทูลถวายพระพรชัยมงคล และกล่าวนําถวายพระพรชัยมงคลหน้าพระฉายาลักษณ์ฯ ความว่า
ขอพระราชทานกราบบังคมทูลพระกรุณาทรงทราบฝ่าละอองธุลีพระบาท
เนื่องในศุภวาระแห่งวันเฉลิมพระชนมพรรษาของใต้ฝ่าละอองธุลีพระบาท ที่เวียนมาบรรจบอีกคํารบหนึ่ง ในวันที่ ๓ มิถุนายน พุทธศักราช ๒๕๖๖ ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยพสกนิกรชาวไทยทุกหมู่เหล่า ทั้งที่ได้มาพร้อมกันอยู่ ณ บริเวณมณฑลพิธีแห่งนี้ และที่อยู่ในสถานที่ต่าง ๆ ทั่วประเทศ ตลอดจนทั่วโลก ต่างมีความปลื้มปีติเป็นล้นพ้นที่ได้มาร่วมกันแสดงความจงรักภักดี และน้อมสํานึกในพระมหากรุณาธิคุณอันหาที่สุดมิได้ ในวันนี้
ข้าพระพุทธเจ้าต่างประจักษ์แจ้งว่า ตลอดระยะเวลาที่ผ่านมาใต้ฝ่าละอองธุลีพระบาท ทรงปฏิบัติพระราชกรณียกิจเป็นอเนกประการ ทั้งโดยเสด็จพระบาทสมเด็จพระเจ้าอยู่หัว ไปในการพระราชพิธีสําคัญต่าง ๆ และการทรงงานสนองและสืบสานโครงการอันเนื่องมาจากพระราชดําริหลากหลายสาขา ในพื้นที่ต่าง ๆ ทั่วประเทศ เพื่อการพัฒนาต่อยอด และอํานวยประโยชน์สุขแก่ราษฎร ด้วยพระราชวิริยอุตสาหะ และน้ําพระราชหฤทัยที่เปี่ยมล้นด้วยพระเมตตา นํามาซึ่งความผาสุกร่มเย็นของปวงประชา
และความเจริญรุ่งเรืองวัฒนาสถาพรของประเทศชาติสืบไป ในวาระอันเป็นมิ่งมงคลยิ่งนี้ ข้าพระพุทธเจ้าขอพระราชทานพระราชานุญาต นําพสกนิกรทั้งหลายถวายพระพรชัยมงคล ดังต่อไปนี้
“ข้าพระพุทธเจ้าทั้งหลาย ขอพระราชทานถวายพระพรชัยมงคล ด้วยความจงรักภักดี ขออัญเชิญคุณพระศรีรัตนตรัย อานุภาพแห่งพระสยามเทวาธิราช และสรรพสิ่งศักดิ์สิทธิ์ในสากล โปรดอภิบาลบันดาลดลให้ใต้ฝ่าละอองธุลีพระบาท เจริญพระชนมายุยิ่งยืนนาน ทรงพระเกษมสําราญ พระเกียรติคุณแผ่ไพศาล สถิตเป็นมิ่งขวัญร่มเกล้าของปวงข้าพระพุทธเจ้า และเหล่าพสกนิกรตราบกาลนิรันดร์”
ด้วยเกล้าด้วยกระหม่อม
จบแล้วดนตรีบรรเลงเพลงสรรเสริญพระบารมี นายกรัฐมนตรีและภริยารับมอบโคมเทียน และร่วมร้องเพลงสดุดีจอมราชา แล้วนายกรัฐมนตรีกล่าวนํา “ทรงพระเจริญ” 3 ครั้ง เสร็จพิธี
รัฐบาลไทย-ข่าวทำเนียบรัฐบาล-พิธีอัญเชิญเครื่องราชสักการะและพานพุ่มไปทูลเกล้าฯ ถวาย เนื่องในโอกาส วันเฉลิมพระชนมพรรษาพระราชินี
วันอาทิตย์ที่ 4 มิถุนายน 2566
พิธีอัญเชิญเครื่องราชสักการะและพานพุ่มไปทูลเกล้าฯ ถวาย เนื่องในโอกาส วันเฉลิมพระชนมพรรษาพระราชินี
พิธีอัญเชิญเครื่องราชสักการะและพานพุ่มไปทูลเกล้าฯ ถวาย เนื่องในโอกาส วันเฉลิมพระชนมพรรษาพระราชินี
วันนี้(4มิถุนายน2566)นางสาวกัลยาชินาธิวรที่ปรึกษาด้านต่างประเทศกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมพิธีอัญเชิญเครื่องราชสักการะและพานพุ่มไปทูลเกล้าฯถวายเนื่องในวันเฉลิมพระชนมพรรษาพระราชินีณบริเวณหน้าประตูภูธรลีลาศพระลานพระราชวังดุสิต
____________
รัฐบาลไทย-ข่าวทำเนียบรัฐบาล-ก.อุตฯ เตรียม Kickoff โครงการ  "จิตอาสาพิทักษ์ศาสนสถาน ครั้งที่ 2"
วันอาทิตย์ที่ 4 มิถุนายน 2566
04/06/2566
ก.อุตฯ เตรียม Kickoff โครงการ  "จิตอาสาพิทักษ์ศาสนสถาน ครั้งที่ 2"
กระทรวงอุตสาหกรรม เตรียม Kickoff โครงการ "จิตอาสาพิทักษ์ศาสนสถาน ครั้งที่ 2"
เมื่อวันที่ 2 มิถุนายน 2566 เวลา 13.30 น. ดร.ณัฐพล รังสิตพล ปลัดกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม และนายบวร สัตยาวุฒิพงศ์ ผู้อํานวยการกองส่งเสริมเทคโนโลยีความปลอดภัยโรงงาน ผู้แทนจากกรมโรงงานอุตสาหกรรม (กรอ.) พร้อมด้วยคณะทํางานที่เกี่ยวข้อง ร่วมประชุมเตรียมความพร้อม Kickoff โครงการ "จิตอาสาพิทักษ์ศาสนสถาน ครั้งที่ 2" เพื่อเฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสทรงเจริญพระชนมพรรษา 45 พรรษา (3 มิถุนายน 2566) โดยศูนย์อํานวยการจิตอาสากระทรวงอุตสาหกรรม ร่วมกับ กรอ. จะดําเนินการในพื้นที่กรุงเทพมหานคร ณ วัดอภัยทายาราม (วัดมะกอก) แขวงทุ่งพญาไท เขตราชเทวี และอีก 76 จังหวัด ดําเนินการโดยสํานักงานอุตสาหกรรมจังหวัด มีกําหนด Kickoff พร้อมกันทั่วประเทศ ในวันที่ 3 มิถุนายน 2566
รัฐบาลไทย-ข่าวทำเนียบรัฐบาล-ปลัดฯ ณัฐพล เปิดงาน “อุตสาหกรรมแฟร์ปทุมธานี ” เล็งกระตุ้นเศรษฐกิจรอบพื้นที่นวนคร คาดสร้างเม็ดเงินกระจายสู่ชุมชนกว่า 2 ล้านบาท
วันอาทิตย์ที่ 4 มิถุนายน 2566
04/06/2566
ปลัดฯ ณัฐพล เปิดงาน “อุตสาหกรรมแฟร์ปทุมธานี ” เล็งกระตุ้นเศรษฐกิจรอบพื้นที่นวนคร คาดสร้างเม็ดเงินกระจายสู่ชุมชนกว่า 2 ล้านบาท
ปลัดกระทรวงอุตสาหกรรม ณัฐพล เปิดงาน “อุตสาหกรรมแฟร์ปทุมธานี ” เล็งกระตุ้นเศรษฐกิจรอบพื้นที่นวนคร คาดสร้างเม็ดเงินกระจายสู่ชุมชนกว่า 2 ล้านบาท
เมื่อวันที่ 1 มิถุนายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานในพิธีเปิดงานอุตสาหกรรมแฟร์ ปทุมธานี ณ อาคารนวพลาซ่า เขตส่งเสริมอุตสาหกรรมนวนคร อําเภอคลองหลวง จังหวัดปทุมธานี โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายวีระกิตติ์ รันทกิจธนวิชญ์  ผู้ตรวจราชการกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม เข้าร่วมด้วย และมีนายอุดม สอนจิตต์ อุตสาหกรรมจังหวัดปทุมธานี ให้การต้อนรับ
ปลัดฯ ณัฐพล กล่าวว่า กระทรวงอุตสาหกรรม ได้ขับเคลื่อนนโยบาย MIND ใช้หัวและใจ ปั้นอุตสาหกรรมคู่ชุมชน ประกอบด้วย 4 มิติ ได้แก่ 1) ความสําเร็จทางธุรกิจ 2) การได้รับการยอมรับจากชุมชน 3) การดูแลรักษาสิ่งแวดล้อมที่ตอบโจทย์ไทยและประชาคมโลก และ 4) การกระจายรายได้สู่ชุมชน เพื่อเป็นกลไกขับเคลื่อนติดปีกภาคธุรกิจและอุตสาหกรรมให้มีขีดความสามารถในการแข่งขัน โดยคํานึงถึงสิ่งแวดล้อม สอดรับกับการเปลี่ยนแปลงของอุตสาหกรรม เทคโนโลยี และข้อตกลงที่เป็นกติกาใหม่ของโลก พร้อมกับการผลักดันให้เกิดผลสัมฤทธิ์ เพื่อให้ชุมชนรักโรงงาน โรงงานรักชุมชน และเกิดการกระจายรายได้สู่ชุมชนอย่างแท้จริง ซึ่งการจัดงานอุตสาหกรรมแฟร์ในครั้งนี้ นับเป็นหนึ่งนโยบายสําคัญที่กระทรวงอุตสาหกรรม ต้องการผลักดันให้เกิดกิจกรรมการกระตุ้นเศรษฐกิจในพื้นที่ รวมทั้งเพื่อแสดงศักยภาพของผู้ประกอบการ และผลิตภัณฑ์เด่นของแต่ละจังหวัดที่มีเอกลักษณ์ และยังเป็นการลดภาระค่าครองชีพให้แก่ประชาชน ช่วยกระตุ้นเศรษฐกิจพื้นที่ โดยนําสินค้าราคาพิเศษมาจําหน่ายให้กับประชาชนในราคาผู้ผลิตส่งตรงถึงผู้บริโภค และยังเป็นการเชื่อมโยงให้ภาคอุตสาหกรรมและชุมชนอยู่ร่วมกันอย่างเป็นมิตร
สําหรับงาน "อุตสาหกรรมแฟร์ ปทุมธานี" จัดขึ้นระหว่างวันที่ 1-2 มิถุนายน 2566 ณ อาคารนวพลาซ่า เขตส่งเสริมอุตสาหกรรมนวนคร อําเภอคลองหลวง จังหวัดปทุมธานี โดยเป็นการบูรณาการร่วมกัน ระหว่างสํานักงานอุตสาหกรรมจังหวัดปทุมธานี บริษัท นวนคร จํากัด พร้อมด้วยหน่วยงานภาครัฐและภาคเอกชนในพื้นที่ อาทิ สภาอุตสาหกรรมจังหวัดปทุมธานี หอการค้าจังหวัดปทุมธานี ภายในงานประกอบด้วย กิจกรรมจัดแสดงนวัตกรรมการผลิตของโรงงาน การจําหน่ายสินค้าผลิตภัณฑ์ชุมชนจากผู้ประกอบการวิสาหกิจชุมชนในพื้นที่ และจําหน่ายสินค้าราคาพิเศษจากโรงงาน จํานวนกว่า 80 บูธ คาดว่าจะมีผู้เข้าร่วมชมงานกว่า 5,000 คน เกิดการหมุนเวียนของเม็ดเงินที่กระจายสู่ชุมชนไม่ต่ํากว่า 2 ล้านบาท
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เข้าร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี 3 มิถุนายน 2566
วันอาทิตย์ที่ 4 มิถุนายน 2566
04/06/2566
รองปลัดฯ ณัฏฐิญา เข้าร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี 3 มิถุนายน 2566
รองปลัดกระทรวงอุตสาหกรรม ณัฏฐิญา เข้าร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี 3 มิถุนายน 2566
เมื่อวันที่ 3 มิถุนายน 2566 เวลา 07.30 น. นางสาวณัฏฐิญา เนตยสุภา รองปลัดกระทรวงอุตสาหกรรม พร้อมด้วย นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายอนุพงศ์ กําปนาด หัวหน้าสํานักงานรัฐมนตรี นางสาวชลาริน นิลพิฤกษ์ ผู้อํานวยการกองกลาง และนายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน ร่วมพิธีทําบุญตักบาตรแด่สมเด็จพระราชาคณะ พระราชาคณะ และพระสงฆ์ จํานวน 146 รูป เพื่อถวายเป็นพระราชกุศลเนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2566 โดยมี พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วยภริยา เป็นประธานในพิธี ณ ท้องสนามหลวง เขตพระนคร
รัฐบาลไทย-ข่าวทำเนียบรัฐบาล-​JOB EXPO THAILAND 2023 ชวนคนหางานต่างประเทศเที่ยวโซน “คนไทยไม่ทิ้งกัน คนหางาน งานหาคน Job Matching”
วันอาทิตย์ที่ 4 มิถุนายน 2566
04/06/2566
​JOB EXPO THAILAND 2023 ชวนคนหางานต่างประเทศเที่ยวโซน “คนไทยไม่ทิ้งกัน คนหางาน งานหาคน Job Matching”
กระทรวงแรงงาน โดยกรมการจัดหางาน เปิดโซน “คนไทยไม่ทิ้งกัน คนหางาน งานหาคน Job Matching” รองรับผู้ที่กําลังมองหางานต่างประเทศ พร้อมให้บริการ ลงทะเบียนแจ้งความประสงค์ไปทํางาน
สมัคร สัมภาษณ์ อบรมก่อนเดินทาง ที่ JOB EXPO THAILAND 2023 ไบเทคบางนา Hall EH 100 กรุงเทพฯ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กระทรวงแรงงาน โดยกรมการจัดหางาน กําหนดจัดงาน JOB EXPO THAILAND 2023 ภายใต้ธีมงาน “คนไทยมีงานทํา คนหางาน งานหาคน” ระหว่างวันที่ 8 – 10 มิถุนายน 2566 ณ ศูนย์นิทรรศการและการประชุมไบเทค บางนา Hall EH 100 – 102 กรุงเทพมหานคร ซึ่งหนึ่งไฮไลท์สําคัญที่ต้องกล่าวถึงคือโซน “คนไทยไม่ทิ้งกัน คนหางาน งานหาคน Job Matching” ที่ประกอบด้วยงานในประเทศ อย่างการให้บริการสมัครและสัมภาษณ์งานภายในงาน ควบคู่กับการสัมภาษณ์งานออนไลน์ผ่านระบบ Zoom โดยบริษัทภาคเอกชนที่มีชื่อเสียง จํานวน 397 แห่ง และงานต่างประเทศ รวม 50,000 อัตรา ทั้งกรมการจัดหางานจัดส่ง และบริษัทเอกชนจัดส่ง บริการรับลงทะเบียนผู้ประสงค์ไปทํางานต่างประเทศ รับสมัครไปทํางานต่างประเทศโดยรัฐจัดส่ง และการรับสมัครงานโดยบริษัทจัดหางานฯ ที่จดทะเบียนกับกรมการจัดหางานถูกต้องตามกฎหมาย
“หลายปีที่ผ่านมาแรงงานไทยที่มีทักษะเป็นที่ต้องการในต่างประเทศอย่างมาก เนื่องจากหลายประเทศเข้าสู่สังคมผู้สูงอายุ ขาดแคลนแรงงานทักษะ จึงพร้อมให้ค่าตอบแทนที่สูง ทําให้ความนิยมไปทํางานต่างประเทศของคนไทยเพิ่มมากขึ้น ซึ่งรัฐบาลโดยการนําของพล.อ. ประยุทธ์ จันทร์โอชา นายกรัฐมนตรี ให้ความสําคัญกับการขยายตลาดแรงงานในต่างประเทศ เพื่อให้คนไทยมีโอกาสไปทํางานต่างประเทศได้อย่างถูกต้องตามกฎหมาย ได้รับสวัสดิการและความปลอดภัยในการทํางาน โซน“คนไทยไม่ทิ้งกัน คนหางาน งานหาคน Job Matching” จึงเป็นโซนกิจกรรมสําคัญที่กระทรวงแรงงานนําเสนอ สําหรับคนไทยที่กําลังมองหางานในต่างประเทศ ได้มารับคําแนะนํา และทราบกระบวนการไปทํางานอย่างถูกต้อง และรับบริการอันเป็นประโยชน์”รมว.แรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า สําหรับผู้ที่กําลังมองหางาน ต่างประเทศ สามารถร่วมกิจกรรมได้ที่โซน “คนไทยไม่ทิ้งกัน คนหางาน งานหาคน Job Matching” บริเวณ Hall EH 100 โดยมีกิจกรรมที่น่าสนใจอย่างการรับสมัครไปทํางานต่างประเทศที่จัดส่งโดยรัฐ อาทิ ญี่ปุ่น มาเลเซีย ไต้หวัน และสัมภาษณ์คนหางานเพื่อไปทํางานต่างประเทศ (อิสราเอล) การรับสมัครไปทํางานต่างประเทศโดยบริษัทจัดหางานฯที่จดทะเบียนกับกรมการจัดหางานถูกต้องตามกฎหมาย จํานวน 30 บริษัท ตําแหน่งงานร่วม 2,000 อัตรา โดยตําแหน่งงานที่ต้องการมากที่สุด ได้แก่ งานช่างเชื่อม ช่างทาสี ช่างไฟฟ้า ในเกาหลีใต้ ช่างเชื่อมหม้อไอน้ํา ประเทศออสเตรเลีย พนักงานการพยาบาล ในซาอุดีอาระเบีย เป็นต้น นอกจากนี้ยังมีการรับลงทะเบียนผู้ประสงค์จะไปทํางานต่างประเทศ และการให้คําแนะนําสําหรับผู้ที่ต้องการไปทํางานต่างประเทศ
ทั้งนี้ สามารถสอบถามรายละเอียดเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานคร พื้นที่ 1 – 10 หรือที่สายด่วนกระทรวงแรงงาน โทร 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ปลัด.กษ.เฝ้าฯ รับเสด็จพระบาทสมเด็จพระเจ้าอยู่หัว และสมเด็จพระนางฯ พระบรมราชินี
วันเสาร์ที่ 3 มิถุนายน 2566
ปลัด.กษ.เฝ้าฯ รับเสด็จพระบาทสมเด็จพระเจ้าอยู่หัว และสมเด็จพระนางฯ พระบรมราชินี
ปลัด.กษ.เฝ้าฯ รับเสด็จพระบาทสมเด็จพระเจ้าอยู่หัว และสมเด็จพระนางฯ พระบรมราชินี
นายประยูร อินสกุล ปลัดกระทรวงเกษตรและสหกรณ์ และนายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ พร้อมด้วยผู้บริหารกระทรวงเกษตรและสหกรณ์ เข้าเฝ้าฯ รับเสด็จพระบาทสมเด็จพระเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดําเนินในการพระราชพิธีเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี และเสด็จในการพระราชพิธีทรงบําเพ็ญพระราชกุศลวิสาขบูชา ณ พระอุโบสถวัดพระศรีรัตนศาสดาราม และพระที่นั่งอมรินทรวินิจฉัย ในพระบรมมหาราชวัง วันที่ 3 มิถุนายน 2566
รัฐบาลไทย-ข่าวทำเนียบรัฐบาล-พิธีถวายเครื่องราชสักการะ วางพานพุ่มและพิธีจุดเทียนถวายพระพรชัยมงคล เนื่องในโอกาส วันเฉลิมพระชนมพรรษาพระราชินี
วันเสาร์ที่ 3 มิถุนายน 2566
พิธีถวายเครื่องราชสักการะ วางพานพุ่มและพิธีจุดเทียนถวายพระพรชัยมงคล เนื่องในโอกาส วันเฉลิมพระชนมพรรษาพระราชินี
พิธีถวายเครื่องราชสักการะ วางพานพุ่มและพิธีจุดเทียนถวายพระพรชัยมงคล เนื่องในโอกาส วันเฉลิมพระชนมพรรษาพระราชินี
วันนี้(3มิถุนายน2566)นางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมพิธีถวายเครื่องราชสักการะวางพานพุ่มและพิธีจุดเทียนถวายพระพรชัยมงคลเนื่องในวันเฉลิมพระชนมพรรษาพระราชินีณบริเวณท้องสนามหลวง
___________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี 4 มหาวิทยาลัยไทย จุฬาฯ-มหิดล-มช.-มข. สุดโดดเด่นในเวทีโลก ติดอันดับ Top 100 ในการจัดอันดับโลกด้านความยั่งยืนปี 2566
วันอาทิตย์ที่ 4 มิถุนายน 2566
04/06/2566
โฆษกรัฐบาลเผย นายกฯ ยินดี 4 มหาวิทยาลัยไทย จุฬาฯ-มหิดล-มช.-มข. สุดโดดเด่นในเวทีโลก ติดอันดับ Top 100 ในการจัดอันดับโลกด้านความยั่งยืนปี 2566
โฆษกรัฐบาลเผย นายกฯ ยินดี 4 มหาวิทยาลัยไทย จุฬาฯ-มหิดล-มช.-มข. สุดโดดเด่นในเวทีโลก ติดอันดับ Top 100 ในการจัดอันดับโลกด้านความยั่งยืนปี 2566
วันที่ 4 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ Times Higher Education (THE) ซึ่งเป็นผู้จัดอันดับสถาบันอุดมศึกษาที่ดีที่สุดโลกที่เป็นที่ยอมรับแห่งหนึ่ง ได้ประกาศผลการจัดอันดับมหาวิทยาลัยที่มีการดําเนินงานเพื่อสนับสนุนเป้าหมายการพัฒนาที่ยั่งยืน (Sustainable Development Goals: SDGs) หรือ THE Impact Rankings ประจําปี 2566 โดยมีสถาบันอุดมศึกษาทั่วโลก เข้าร่วมการจัดอันดับทั้งสิ้น 1,591 แห่ง จาก 112 ประเทศ และสถาบันอุดมศึกษาไทยเข้ารับการจัดอันดับทั้งสิ้น 65 แห่ง เพิ่มขึ้นจากเดิมในปี 2022 ซึ่งมีจํานวน 52 แห่ง โดยสถาบันอุดมศึกษาไทยในปีนี้ที่ติดอันดับ Top 100 แบบคะแนนรวม มีจํานวน 4 สถาบัน เพิ่มจากปีที่แล้วที่ติดอันดับ Top 100 มีจํานวน 2 สถาบัน ได้แก่ จุฬาลงกรณ์มหาวิทยาลัย ติดอันดับที่ 17 มหาวิทยาลัยมหิดล ติดอันดับที่ 38 มหาวิทยาลัยเชียงใหม่ ติดอันดับที่ 74 และมหาวิทยาลัยขอนแก่น ติดอันดับที่ 97
นอกจากนี้ ยังมีสถาบันอุดมศึกษาของไทย ที่ได้รับการจัดอันดับ Top 10 ของโลกในด้านต่าง ๆ อีก 6 ประเด็น ดังนี้
-มหาวิทยาลัยมหิดล อันดับที่ 3 ใน SDG3 เรื่องสร้างหลักประกันว่าคนมีชีวิตที่มีสุขภาพดีและส่งเสริมความเป็นอยู่ที่ดีสําหรับทุกคนในทุกวัย รวมทั้งอันดับ 5 ใน SDG7 เรื่องสร้างหลักประกันให้ทุกคนสามารถเข้าถึงพลังงานสมัยใหม่ที่ยั่งยืนในราคาที่ย่อมเยาว์ และยังได้อันดับ 5 ใน SDG17 เรื่องเสริมความเข้มแข็งให้แก่กลไกการดําเนินงานและฟื้นฟูหุ้นส่วนความร่วมมือระดับโลกเพื่อการพัฒนาที่ยั่งยืน
-มหาวิทยาลัยเทคโนโลยีพระจอมเกล้าธนบุรี ได้อันดับที่ 4 ใน SDG1 เรื่องขจัดความยากจนทุกรูปแบบในทุกพื้นที่
-มหาวิทยาลัยธรรมศาสตร์ อันดับที่ 7 ใน SDG5 เรื่องบรรลุความเท่าเทียมระหว่างเพศ และเสริมอํานาจให้แก่สตรีและเด็กหญิง และ
-มหาวิทยาลัยขอนแก่น ได้อันดับที่ 9 ใน SDG2 เรื่อวยุติความหิวโหย บรรลุความมั่นคงทางอาหารและยกระดับโภชนาการและส่งเสริมเกษตรกรรมที่ยั่งยืน
“นายกฯ ยินดีและชื่นชมสถาบันอุดมศึกษาของไทย ที่มีความโดดเด่นไม่แพ้ชาติใด ทุกสถาบันต่างมีความแตกต่างและความเป็นเลิศที่เฉพาะตัว โดยเฉพาะการมุ่งสู่ความยั่งยืนในทุก ๆ ด้าน รวมทั้งสถาบันอุดมศึกษาของไทยมีการพัฒนาต่อเนื่องอย่างไม่หยุดยั้ง เพื่อให้มีมาตรฐานเทียบเท่าระดับสากล ทั้งนี้ ประเทศไทยมีสถาบันอุดมศึกษาที่มีพื้นฐานที่ดี ในการทํางานที่ตอบโจทย์ของประเทศรวมทั้งความยั่งยืนที่กําหนดโดยสหประชาชาติ ซึ่งรัฐบาล และ อว. พร้อมสนับสนุนอย่างเต็มกําลังเพื่อให้สถาบันอุดมศึกษาไทยก้าวสู่ความสําเร็จและเป็นกลไกสําคัญต่อการพัฒนาประเทศ เพื่อเป้าหมายการพัฒนาประเทศสู่ความยั่งยืนต่อไป”
นายอนุชาฯ กล่าว
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาค สาขาพิษณุโลก คุมเข้มความปลอดภัยทางน้ำ สวมชูชีพทุกครั้งขณะโดยสารเรือ
วันอาทิตย์ที่ 4 มิถุนายน 2566
สํานักงานเจ้าท่าภูมิภาค สาขาพิษณุโลก คุมเข้มความปลอดภัยทางน้ํา สวมชูชีพทุกครั้งขณะโดยสารเรือ
...
สํานักงานเจ้าท่าภูมิภาค สาขาพิษณุโลก คุมเข้มความปลอดภัยทางน้ํา สวมชูชีพทุกครั้งขณะโดยสารเรือ
กรมเจ้าท่า โดย สํานักงานเจ้าท่าภูมิภาค สาขาพิษณุโลก กระทรวงคมนาคม จัดเจ้าหน้าที่กํากับดูแลความปลอดภัยในการเดินทางทางน้ํา​ โดยตรวจความพร้อมเรือ - แพ​โดยสาร เอกสารประจําเรือ ณ จุดจอดเรือ (ชั่วคราว) เขื่อนภูมิพล อําเภอสามเงา จังหวัดตาก มีเรือ - แพโดยสาร และจํานวนผู้โดยสารมาใช้บริการ ประกอบด้วย เรือโดยสาร จํานวน 3 ลํา ผู้โดยสาร จํานวน 11 คน แพโดยสาร จํานวน 2 แพ ผู้โดยสาร จํานวน 70 คน โดยเจ้าหน้าที่กรมเจ้าท่า ได้ช่วยอํานวยความสะดวกแก่ประชาชน พร้อมดูแลความปลอดภัยบริเวณท่าเทียบเรือ กําชับเจ้าของเรือ ผู้ควบคุมเรือ ตรวจสภาพอุปกรณ์ประจําเรือ แพชูชีพ พวงชูชีพ เสื้อชูชีพ ให้พร้อมใช้งานอยู่ตลอดเวลา และห้ามบรรทุกผู้โดยสารเกินกว่าที่ได้รับอนุญาต ปฏิบัติตามกฎหมายอย่างเคร่งครัด โดยขอให้ผู้ประกอบการและผู้ควบคุมเรือคอยติดตามข้อมูลข่าวสารสภาพอากาศ ข่าวพยากรณ์อากาศ ก่อนการเดินเรือทุกครั้ง หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-รพ.วชิระภูเก็ต เร่งพัฒนายกระดับบริการสุขภาพ รองรับการเป็นเมืองท่องเที่ยวเชิงสุขภาพระดับโลก
วันอาทิตย์ที่ 4 มิถุนายน 2566
04/06/2566
รพ.วชิระภูเก็ต เร่งพัฒนายกระดับบริการสุขภาพ รองรับการเป็นเมืองท่องเที่ยวเชิงสุขภาพระดับโลก
ปลัดกระทรวงสาธารณสุข เผย โรงพยาบาลวชิระภูเก็ต เร่งพัฒนายกระดับบริการสุขภาพ รองรับความต้องการของประชาชนและนักท่องเที่ยว ให้บริการศูนย์การแพทย์เชี่ยวชาญหลายสาขา
ปลัดกระทรวงสาธารณสุข เผย โรงพยาบาลวชิระภูเก็ต เร่งพัฒนายกระดับบริการสุขภาพ รองรับความต้องการของประชาชนและนักท่องเที่ยว ให้บริการศูนย์การแพทย์เชี่ยวชาญหลายสาขา อาทิ ศูนย์หัวใจ ศูนย์ส่องกล้อง ศูนย์อุบัติเหตุและส่งต่อทั้งทางบก น้ํา อากาศ เตรียมพัฒนาศูนย์รังสีดูแลผู้ป่วยมะเร็งโซนอันดามันครบวงจร พร้อมเพิ่มห้องผ่าตัดไฮบริด ห้องสวนหัวใจ ส่วนโครงการเตรียมความพร้อมฯ สู่เมืองท่องเที่ยวเชิงสุขภาพระดับโลก ออกแบบและผ่านการประเมินผลกระทบสิ่งแวดล้อมแล้ว คาดจัดทํา TOR เสร็จเดือน มิ.ย. นี้
นพ.โอภาส การย์กวินพงศ์ ปลัดกระทรวงสาธารณสุข กล่าวว่า กระทรวงสาธารณสุขมีนโยบายในการพัฒนาโรงพยาบาลในสังกัดให้เป็นโรงพยาบาลของประชาชน มีการจัดบริการที่สอดคล้องกับความต้องการและบริบทของพื้นที่ โดยใช้ทรัพยากรทางการแพทย์ร่วมกันอย่างคุ้มค่าและเต็มศักยภาพ ภายใต้หลักการ One Province One Hospital ซึ่งในส่วนของจังหวัดภูเก็ต การเพิ่มศักยภาพของโรงพยาบาล ยังช่วยเพิ่มมูลค่าทางเศรษฐกิจจากการเป็นเมืองท่องเที่ยวได้อีกทางหนึ่ง โดยโรงพยาบาลวชิระภูเก็ต ได้รับการสนับสนุนงบประมาณจากรัฐบาลในการดําเนินโครงการเตรียมความพร้อมยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก วงเงิน 72.27 ล้านบาท ขณะนี้การออกแบบและการประเมินผลกระทบสิ่งแวดล้อม (EIA) เสร็จเรียบร้อยแล้ว อยู่ระหว่างแต่งตั้งคณะกรรมการราคากลางและจัดทํา TOR ซึ่งคาดว่าจะแล้วเสร็จเดือน มิ.ย.นี้
ด้าน นพ.วีระศักดิ์ หล่อทองคํา ผู้อํานวยการโรงพยาบาลวชิระภูเก็ต กล่าวว่า ปัจจุบันโรงพยาบาลวชิระภูเก็ต มีศูนย์การแพทย์เชี่ยวชาญหลายสาขา อาทิ ศูนย์หัวใจอันดามัน ดูแลรักษาโรคหัวใจตั้งแต่เด็กจนถึงผู้สูงอายุ พร้อมห้องผ่าตัดไฮบริด ช่วยผู้ป่วยฟื้นตัวไว กลับบ้านได้เร็ว, ศูนย์ส่องกล้อง, ศูนย์การรักษาด้วยออกซิเจนความดันบรรยากาศสูง ตลอดจนเป็นศูนย์อํานวยการรับแจ้งเหตุ ศูนย์สั่งการและศูนย์ประสานการส่งต่อทางบก ทางน้ํา และทางอากาศ สร้างความมั่นใจให้กับนักท่องเที่ยวได้เป็นอย่างดี นอกจากนี้ ยังเตรียมเปิดสอนนวดไทยหลักสูตร 372 ชั่วโมง เพื่อผลิตผู้ช่วยแพทย์แผนไทยหรือหมอนวดไทยที่ได้มาตรฐานเข้าสู่ระบบบริการสุขภาพด้วย
สําหรับในปี 2567 – 2568 โรงพยาบาลมีแผนพัฒนาศูนย์รังสีรักษาอันดามัน ให้บริการรักษาผู้ป่วยมะเร็งในจังหวัดภูเก็ตและโซนอันดามันอย่างครบวงจร และเพิ่มห้องผ่าตัดจากเดิม 15 ห้อง เป็น 26 ห้อง เพื่อรองรับบริการผ่าตัดทั้งฉุกเฉินและไม่ฉุกเฉิน 13,000-15,000 ราย/ปี ตลอดจนเพิ่มห้องผ่าตัดไฮบริดอีก 1ห้อง และห้องตรวจสวนหัวใจอีก 1 ห้อง รองรับผู้ป่วยโรคหัวใจ 2,000 ราย/ปี
************************************ 4 มิถุนายน 2566
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนคนไทยลดใช้พลาสติกอย่างยั่งยืน ร่วมเป็นส่วนหนึ่งประชาคมโลกลดมลพิษ เน้นย้ำประเทศไทยเดินหน้าตามโร้ดแมปและแผนปฏิบัติการขจัดขยะพลาสติกอย่างเข้มข้น
วันจันทร์ที่ 5 มิถุนายน 2566
05/06/2566
นายกรัฐมนตรีเชิญชวนคนไทยลดใช้พลาสติกอย่างยั่งยืน ร่วมเป็นส่วนหนึ่งประชาคมโลกลดมลพิษ เน้นย้ําประเทศไทยเดินหน้าตามโร้ดแมปและแผนปฏิบัติการขจัดขยะพลาสติกอย่างเข้มข้น
นายกรัฐมนตรีเชิญชวนคนไทยลดใช้พลาสติกอย่างยั่งยืน ร่วมเป็นส่วนหนึ่งประชาคมโลกลดมลพิษ เน้นย้ําประเทศไทยเดินหน้าตามโร้ดแมปและแผนปฏิบัติการขจัดขยะพลาสติกอย่างเข้มข้น
วันที่ 5 มิถุนายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันที่ 5 มิ.ย. ของทุกปีเป็นวันสิ่งแวดล้อมโลก ซึ่งในปี 2566 โครงการสิ่งแวดล้อมแห่งสหประชาชาติ หรือ UNEP ได้กําหนดการรณรงค์ให้ทั่วโลกตระหนักถึงวิกฤตการเปลี่ยนแปลงสภาพภูมิอากาศและร่วมกันดูแลสิ่งแวดล้อมภายใต้แนวคิด การแก้ปัญหามลพิษจากพลาสติก ในแคมเปญ #BeatPlasticPollution หรือ รักษ์โลกลดพลาสติก
ในโอกาสนี้ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้เชิญชวนคนไทยและผู้ที่อาศัยในประเทศไทย ตลอดจนนักท่องเที่ยวที่เดินทางมาเยือนประเทศไทย ตระหนักถึงมลพิษที่เกิดจากพลาสติก ร่วมกันจํากัดและลดการใช้พลาสติกอย่างยั่งยืน เพื่อให้ประเทศไทยเป็นส่วนหนึ่งของประชาคมโลกในการดูแลสิ่งแวดล้อม และส่งต่อโลกที่น่าอยู่ไปสู่คนรุ่นต่อๆ ไป
น.ส.ไตรศุลี กล่าวว่า นายกรัฐมนตรีได้เน้นย้ําให้ทุกหน่วยงานให้ความสําคัญกับการดําเนินการทั้งระดับนโยบายและปฏิบัติการเพื่อให้ประเทศไทยไปสู่เป้าหมายที่นายกรัฐมนตรีได้ประกาศต่อที่ประชุมสมัชชาประเทศภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 26 หรือ COP26 ที่ประเทศไทยจะไปสู่ความเป็นกลางทางคาร์บอนภายใน ปี ค.ศ. 2050 และการปล่อยก๊าซเรือนกระจกสุทธิเป็นศูนย์ภายในปี ค.ศ. 2065
ทั้งนี้ รัฐบาลได้จัดทํายุทธศาสตร์ระยะยาว แผนปฏิบัติการ การปรับปรุงกฎหมาย ระเบียบที่เกี่ยวข้องเพื่อบรรลุเป้าหมายดังกล่าว ซึ่งรวมถึงการมี โร้ดแมปการจัดการขยะพลาสติก (พ.ศ. 2561-2573) เพื่อให้หน่วยงานภาครัฐและเอกชนใช้เป็นแผนขับเคลื่อนการดําเนินงานในการป้องกันและแก้ไขปัญหาขยะพลาสติกที่มีผลกระทบต่อสิ่งแวดล้อม การมีมาตรการภาษีสําหรับผลิตภัณฑ์พลาสติกที่ย่อยสลายได้ทางชีวภาพ การกําหนดมาตรการกํากับการนําเข้าเศษพลาสติก การจัดทําฐานข้อมูลพลาสติก โครงการชุมชนปลอดขยะ (Zero Waste) โครงการ “จังหวัดสะอาด” และ การสื่อสารความรู้ด้านการออกแบบที่เป็นมิตรกับสิ่งแวดล้อมให้กับกลุ่มผู้ประกอบการ และนักออกแบบ เป็นต้น
นอกจากนี้ หน่วยงานที่เกี่ยวข้องยังได้ขับเคลื่อนแผนปฏิบัติการด้านการจัดการขยะพลาสติกอย่างเข้มข้น ซึ่งขณะนี้ดําเนินมาเป็นระยะที่ 2 เพื่อความต่อเนื่องจากแผนระยะที่ 1 (พ.ศ.2563-65) ที่ประสบความเสร็จเป็นอย่างดี โดยประเทศไทยสามารถการลดใช้ถุงพลาสติกลงได้กว่า 148,699 ตัน ภายใน 3 ปี หรือลดลงร้อยละ 43 เมื่อเทียบกับช่วงก่อนมีแผนปฏิบัติการ
สําหรับแผนปฏิบัติการฯ ระยะที่ 2 (พ.ศ. 2566-2570) มีเป้าหมายสําคัญ 4 เป้าหมาย ได้แก่ 1) ปริมาณขยะพลาสติกเป้าหมาย เช่น ขวดพลาสติก ฝาขวด และถุงพลาสติกหูหิ้ว ที่เข้าสู่ระบบฝังกลบขยะลดลงร้อยละ 100 2)ผลิตภัณฑ์พลาสติกเป้าหมายเข้าสู่ระบบรีไซเคิล ร้อยละ100 3) ลดปริมาณขยะพลาสติกที่มีโอกาสหลุดรอดลงสู่ทะเล ร้อยละ 50 และ 4) มีเครื่องมือในการบริหารจัดการขยะพลาสติก 10 เครื่องมือ
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไปในการพระราชพิธีเฉลิมพระชนมพรรษา และทรงบำเพ็ญพระราชกุศลวิสาขบูชา
วันจันทร์ที่ 5 มิถุนายน 2566
05/06/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไปในการพระราชพิธีเฉลิมพระชนมพรรษา และทรงบําเพ็ญพระราชกุศลวิสาขบูชา
ปลัดกระทรวงอุตสาหกรรม ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไปในการพระราชพิธีเฉลิมพระชนมพรรษา และทรงบําเพ็ญพระราชกุศลวิสาขบูชา
รัฐบาลไทย-ข่าวทำเนียบรัฐบาล-พิธีอัญเชิญเครื่องราชสักการะทูลเกล้าฯ และถวายพานพุ่มเนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี
วันจันทร์ที่ 5 มิถุนายน 2566
05/06/2566
พิธีอัญเชิญเครื่องราชสักการะทูลเกล้าฯ และถวายพานพุ่มเนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี
พิธีอัญเชิญเครื่องราชสักการะทูลเกล้าฯ และถวายพานพุ่มเนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี
วันที่ 4 มิถุนายน 2566 นายวชิระ ไม้แพ ที่ปรึกษาด้านกฎหมาย ผู้แทนจากกระทรวงอุตสาหกรรม ร่วมพิธีอัญเชิญเครื่องราชสักการะทูลเกล้าฯ และถวายพานพุ่มเนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี 3 มิถุนายน 2566 ณ บริเวณหน้าประตูภูธรลีลาศ พระลานพระราชวังดุสิต
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามการพาพลายศักดิ์สุรินทร์กลับบ้าน 1 กรกฎาคมนี้ พร้อมขอบคุณทุกหน่วยงานที่ให้ความร่วมมือ ดูแลพลายศักดิ์สุรินทร์เสมอมา
วันจันทร์ที่ 5 มิถุนายน 2566
05/06/2566
โฆษกรัฐบาลเผย นายกฯ ติดตามการพาพลายศักดิ์สุรินทร์กลับบ้าน 1 กรกฎาคมนี้ พร้อมขอบคุณทุกหน่วยงานที่ให้ความร่วมมือ ดูแลพลายศักดิ์สุรินทร์เสมอมา
โฆษกรัฐบาลเผย นายกฯ ติดตามการพาพลายศักดิ์สุรินทร์กลับบ้าน 1 กรกฎาคมนี้ พร้อมขอบคุณทุกหน่วยงานที่ให้ความร่วมมือ ดูแลพลายศักดิ์สุรินทร์เสมอมา
วันที่ 5 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและขอบคุณทุกหน่วยงานที่เกี่ยวข้อง ถึงการดําเนินการช่วยเหลือส่ง พลายศักดิ์สุรินทร์ (Muthu Raja) กลับมาที่ประเทศไทย เพื่อรักษาอาการป่วย กําหนดการส่งกลับประเทศไทยในวันที่ 1 กรกฎาคม 2566
โฆษกประจําสํานักนายกรัฐมนตรี กล่าวว่า พลายศักดิ์สุรินทร์ เป็นช้างตัวผู้ อายุประมาณ 30 ปี น้ําหนักประมาณ 3.5 ตัน และมีลักษณะงาโค้งยาวเกือบ 1 เมตร และเป็น 1 ใน 3 ช้างทูตสันวไมตรีที่รัฐบาลไทยส่งมอบให้ประเทศศรีลังกาตั้งแต่ปี 2544 โดยรัฐบาลศรีลังกา ได้ส่งมอบพลายศักดิ์สุรินทร์ต่อให้แก่วัด Kande Vihara เป็นผู้ดูแล เพื่อเชิญพระบรมสารีริกธาตุของพระสัมมาสัมพุทธเจ้า ในงานแห่พระธาตุประจําปีของศรีลังกา เป็นเวลาถึง 21ปี
ซึ่งรัฐบาลไทยส่งทีมสัตวแพทย์และผู้เชี่ยวชาญ ไปรักษาอาการของพลายศักดิ์สุรินทร์ เมื่อได้รับทราบถึงปัญหาสุขภาพ และมีกําหนดส่งพลายศักดิ์สุรินทร์กลับมาประเทศไทย ในวันที่ 1 กรกฎาคม 2566 ด้วยเครื่องบินขนย้าย Ilyushin IL-76 ซึ่งต้องมีการต่อกรงพิเศษที่มีขนาดใหญ่เพื่อให้ช้างสามารถเดินทางได้อย่างปลอดภัย และต้องฝึกฝนเพื่อให้ช้างคุ้นชินกันสภาพแวดล้อมในการขนย้าย ซึ่งภายหลังจากเดินทางถึงประเทศไทยแล้ว จะนําพลายศักดิ์สุรินทร์ไปดูแลรักษาต่อที่โรงพยาบาลช้างลําปางต่อไป
“นายกรัฐมนตรีติดตามแผนการดําเนินการช่วยเหลือ พาพลายศักดิ์สุรินทร์ กลับมารักษาตัวที่ประเทศมาตุภูมิ โดยนายกรัฐมนตรีขอบคุณทุกหน่วยงานที่มีส่วนเกี่ยวข้อง ในการรักษา การขนส่ง และความร่วมมือกับรัฐบาลในการพาพลายศักดิ์สุรินทร์กลับบ้านเกิด โดยขอให้ติดตามผลการดําเนินการ เพื่อดูแล รักษา ต้อนรับพลายศักดิ์สุรินทร์กลับประเทศไทยต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-"DES แนะวิธีลดการใช้กระดาษ" ตอบโจทย์คนรักโลก
วันจันทร์ที่ 5 มิถุนายน 2566
"DES แนะวิธีลดการใช้กระดาษ" ตอบโจทย์คนรักโลก
"DES แนะวิธีลดการใช้กระดาษ" ตอบโจทย์คนรักโลก
-เปลี่ยนระบบลงทะเบียนของแขกผู้มาเยือนให้เป็นแบบไร้กระดาษ
-สนับสนุนการแบ่งปันข้อมูลหรือเอกสารด้วยการฟอร์แมตไฟล์ที่เข้าถึงได้อย่างง่าย(ไฟล์เอกสารPDF)
-ใช้ระบบการจองห้องประชุมแบบออนไลน์
-ย้ายไปสู่เอกสารการเงินแบบดิจิทัล
...ถึงเวลามาร่วมกันลดการใช้กระดาษและมาสนับสนุนการทํางานแบบดิจิทัล
เพื่อเป็นส่วนหนึ่งในการลดภาวะโลกร้อนช่วยลดปัญหาของโลก
จากภาวะการทําลายชั้นโอโซนที่นับวันยิ่งรุนแรงมากขึ้นกันดีกว่า
——————-
รัฐบาลไทย-ข่าวทำเนียบรัฐบาล-กรมการจัดหางาน เตรียมเปิดตัวดัชนีชี้วัดสถานการณ์ตลาดแรงงานตัวใหม่ ในงาน JOB EXPO THAILAND 2023 วันที่ 8 -10 มิ.ย. นี้
วันจันทร์ที่ 5 มิถุนายน 2566
05/06/2566
กรมการจัดหางาน เตรียมเปิดตัวดัชนีชี้วัดสถานการณ์ตลาดแรงงานตัวใหม่ ในงาน JOB EXPO THAILAND 2023 วันที่ 8 -10 มิ.ย. นี้
JOB EXPO THAILAND 2023 ชวนเที่ยวโซน “ส่งเสริมและสนับสนุนการมีงานทํา” เปิดตัว ดัชนีชี้วัดสถานการณ์ตลาดแรงงานตัวใหม่ พร้อมจัดนิทรรศการเสริมสร้างความรู้ทิศทางการจ้างงานในอนาคต
เพื่อเตรียมความพร้อมและทักษะให้สอดคล้องกับความต้องการของตลาดแรงงาน
นายไพโรจน์ โชติกเสถียร อธิบดีกรมการจัดหางานเปิดเผยว่า งาน JOB EXPO THAILAND 2023 ที่จะจัดขึ้นวันที่ 8 – 10 มิถุนายน 2566 ณ ศูนย์นิทรรศการและการประชุมไบเทค บางนา Hall EH 100 – 102 กรุงเทพมหานคร นอกจากมีการจัดกิจกรรมเพื่อสร้างโอกาสให้ผู้สมัครงาน นายจ้าง/สถานประกอบการ ได้พบกันและพิจารณาคัดเลือกกันโดยตรง และส่งเสริมการประกอบอาชีพอิสระที่อยู่ในความสนใจ ความต้องการของกลุ่มคนรุ่นใหม่ เพื่อนําไปเป็นทางเลือกในการประกอบอาชีพ หรือสร้างรายได้เสริมแล้ว ยังมีโซนสําคัญ คือ โซน “ส่งเสริมและสนับสนุนการมีงานทํา” ที่รวบรวมกิจกรรมเพื่อเตรียมความพร้อมเข้าสู่ตลาดแรงงาน โดยจัดแสดงสถานการณ์ตลาดแรงงานในปัจจุบัน ทิศทางความต้องการแรงงานในอนาคต พร้อมเปิดตัวดัชนีชี้วัดสถานการณ์ตลาดแรงงานตัวใหม่ ชื่อว่า”ตําแหน่งงานต่อผู้ว่างงาน” (Vacancy to Unemployment Ratio) ซึ่งใช้วัดความตึงตัวของตลาดแรงงาน ช่วยสะท้อนการเปลี่ยนแปลงของตลาดแรงงาน และส่งสัญญาณเตือนให้เตรียมรับมือกับวิกฤตเศรษฐกิจที่อาจจะเกิดขึ้น นอกจากนี้ ยังมีบริการแนะแนวอาชีพ แนะนําทักษะและเทคนิคเกี่ยวกับการสมัครงาน ให้คําปรึกษาด้านอาชีพ การแนะนําเส้นทางเข้าสู่ระบบราชการ ขั้นตอนการเข้ารับราชการ รวมถึงการรับสมัครสอบของส่วนราชการต่างๆ โดยสํานักงานคณะกรรมการข้าราชการพลเรือน และการแสดงนิทรรศการระบบส่งเสริมการเรียนรู้ตลอดชีวิต โดยสถาบันคุณวุฒิวิชาชีพ
นายไพโรจน์กล่าวต่อไปว่า ภายในงานประกอบด้วย 7 โซนกิจกรรม ที่เป็นประโยชน์และครอบคลุมความต้องการของคนหางาน อาทิ 1.โซนนิทรรศการเทิดพระเกียรติศาสตร์แห่งพระราชา ศาสตร์แห่งความพอเพียง และโครงการจิตอาสา 904 โคก หนอง นา โมเดล 2.โซนกิจกรรมคนไทยไม่ทิ้งกัน คนหางาน งานหาคน Job Matching 3.โซนกิจกรรม Platform “ไทยมีงานทํา” 4.โซนกิจกรรมรวมใจ สร้างงาน สร้างอาชีพ 5.โซนกิจกรรมส่งเสริมและสนับสนุนการมีงานทํา 6.โซนกิจกรรมส่งเสริม พัฒนา คุณภาพแรงงาน และกลุ่มเปราะบาง และ7.โซนกิจกรรมบนเวที อย่างการเสวนาในหัวข้อต่างๆ ที่มีความสําคัญต่อการพัฒนาศักยภาพทรัพยากรมนุษย์ เช่นหัวข้อ “คนยุคใหม่วางแผนทางการเงินอย่างไร” “การสร้างตัวตนสู่การสร้างรายได้บน TIKTOK แพลตฟอร์มยอดนิยมในปัจจุบัน” และ“การเกษตรเพื่อความยั่งยืน” มินิคอนเสิร์ต จากศิลปินชื่อดัง อาทิ YourMood , มีนตรา อินทิรา และปราง ปรางทิพย์ และกิจกรรมเชิญชวนผู้ร่วมงาน ร่วมสนุกลุ้นรับของรางวัล
สําหรับทุกคนที่ต้องการหางาน หาไอเดียสร้างรายได้เสริม หรือหาความรู้เท่าทันทิศทางตลาดแรงงานในปัจจุบันและอนาคต สามารถร่วมงาน JOB EXPO THAILAND 2023 ได้ระหว่างวันที่ 8 – 10 มิถุนายน 2566 ตั้งแต่เวลา 10.00 – 20.00 น. ณ ศูนย์นิทรรศการและการประชุมไบเทค บางนา Hall EH 100 – 102 กรุงเทพมหานคร โดยสามารถลงทะเบียนล่วงหน้า เพื่อสะดวกในการสมัครงานให้รวดเร็ว ไม่ต้องรอหน้างาน ที่เว็บไซต์ jobit.doe.go.th/jobexpothailand2023 หรือสอบถามรายละเอียดเพิ่มเติมได้ที่ สายด่วนกระทรวงแรงงาน โทร 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ ชื่นชมความสำเร็จภาครัฐ องค์การเภสัชฯ ร่วมมือคณะแพทยศาสตร์ มศว. วิจัยพัฒนายาเม็ด “ไซทิซีน” ยาเลิกบุหรี่ ช่วยผู้ติดบุหรี่เข้าถึงยาเลิกสูบบุหรี่ที่มีประสิทธิภาพ
วันจันทร์ที่ 5 มิถุนายน 2566
05/06/2566
โฆษกรัฐบาลเผย นายกฯ ชื่นชมความสําเร็จภาครัฐ องค์การเภสัชฯ ร่วมมือคณะแพทยศาสตร์ มศว. วิจัยพัฒนายาเม็ด “ไซทิซีน” ยาเลิกบุหรี่ ช่วยผู้ติดบุหรี่เข้าถึงยาเลิกสูบบุหรี่ที่มีประสิทธิภาพ
โฆษกรัฐบาลเผย นายกฯ ชื่นชมความสําเร็จภาครัฐ องค์การเภสัชฯ ร่วมมือคณะแพทยศาสตร์ มศว. วิจัยพัฒนายาเม็ด “ไซทิซีน” ยาเลิกบุหรี่ ช่วยผู้ติดบุหรี่เข้าถึงยาเลิกสูบบุหรี่ที่มีประสิทธิภาพ คาดผลิตจําหน่ายได้ต้นปี 2567
วันที่ 5 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จของหน่วยงานภาครัฐ โดยองค์การเภสัชกรรม กระทรวงสาธารณสุข ได้วิจัยและพัฒนายาเลิกสูบบุหรี่ชนิดใหม่ คือ ยาเม็ด ไซทิซิน จีพีโอ (1.5 มิลลิกรัม) เป็นรายแรกในประเทศไทย เพื่อเป็นการช่วยผู้ที่ติดบุหรี่ได้เข้าถึงยาเลิกสูบบุหรี่ที่มีประสิทธิภาพ และช่วยลดการเกิดโรคต่าง ๆ ที่มีสาเหตุมาจากการสูบบุหรี่ เช่น โรคมะเร็งปอด มะเร็งหลอดอาหาร ถุงลมโป่งพอง และโรคหัวใจ ฯลฯ ทั้งนี้ ความสําเร็จดังกล่าวที่เกิดขึ้นสอดคล้องกับนโยบายนายกรัฐมนตรีและรัฐบาลที่ให้ความสําคัญในเรื่องของการวิจัยพัฒนาในด้านต่าง ๆ ของประเทศ รวมถึงการวิจัยพัฒนาในเรื่องของยาและด้านการแพทย์ด้วยเพื่อให้ประชาชนในประเทศไทยได้สามารถเข้าถึงยาที่มีประสิทธิภาพในราคาที่เหมาะสม
ทั้งนี้ ข้อมูลจากสํานักงานสถิติแห่งชาติ พ.ศ. 2564 พบว่าคนไทยอายุ 15 ปีขึ้นไป สูบบุหรี่ถึง 9.9 ล้านคน และเสียชีวิตจากการสูบบุหรี่ ด้วยโรคต่าง ๆ เช่น โรคมะเร็งปอด มะเร็งหลอดอาหาร ถุงลมโป่งพอง และโรคหัวใจ เป็นต้น สําหรับในประเทศไทย มียา 5 รายการ ที่ใช้สําหรับเลิกบุหรี่ ได้แก่ ยาเม็ด Varenicline ยาเม็ด Bupropion นิโคตินทดแทน (Nicotine replacement therapy) ยาเม็ด nortriptyline และยาชงสมุนไพรหญ้าดอกขาว ปัจจุบันมีเพียงยา 2 รายการ ที่บรรจุอยู่ในบัญชียาหลักแห่งชาติ ได้แก่ ยาเม็ด nortriptyline และยาชงสมุนไพรหญ้าดอกขาว ดังนั้น การที่องค์การเภสัชกรรม ได้วิจัยและพัฒนายาเลิกสูบบุหรี่ชนิดใหม่ คือ ยาเม็ด ไซทิซิน จีพีโอ ที่มีคุณภาพดีและราคาถูก ผลิตได้เองในประเทศไทย จึงถือเป็นก้าวย่างสําคัญของการเลิกบุหรี่ในประเทศที่จะช่วยให้คนไทยมีสุขภาพที่ดีขึ้น
“สําหรับยาเม็ดไซทิซิน จีพีโอ องค์การเภสัชกรรม (อภ.) ได้ร่วมมือกับคณะแพทยศาสตร์ มหาวิทยาลัยศรีนครินทรวิโรฒ ศึกษาวิจัยทางคลินิกในมนุษย์ ผลการวิจัยมีความปลอดภัย และมีประสิทธิผลดี ซึ่งอยู่ระหว่างการขออนุมัติทะเบียนจากสํานักงานคณะกรรมการอาหารและยา (อย.) ประเภทยาควบคุมพิเศษ ที่จําหน่ายได้ในสถานพยาบาลเท่านั้น โดย พญ.มิ่งขวัญ สุพรรณพงศ์ ผู้อํานวยการองค์การเภสัชกรรม ได้ให้ข้อมูลระบุว่า หากเปลี่ยนมาใช้ยาเม็ดไซทิซิน จีพีโอ ในการรักษาแทนการรักษาในปัจจุบันที่ใช้ยาเม็ด Varenicline จะทําให้ประหยัดงบประมาณค่ายาต่อคอร์สและลดระยะเวลาในการรักษาได้ 3-4 เท่า รวมทั้งลดการนําเข้ายาจากต่างประเทศได้ประมาณ 12 ล้านบาทต่อปี โดยองค์การเภสัชกรรม จะเริ่มผลิตจําหน่ายยาในเดือนมกราคม 2567” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มผลงาน ถนนเส้นประวัติศาสตร์ ทางหลวงหมายเลข 12 เชื่อมต่อ 4 ประเทศอาเซียน โครงข่ายคมนาคมเส้นทางระเบียงเศรษฐกิจตะวันออก-ตะวันตก หนุนการค้าชายแดน
วันจันทร์ที่ 5 มิถุนายน 2566
05/06/2566
โฆษกรัฐบาลเผย นายกฯ ปลื้มผลงาน ถนนเส้นประวัติศาสตร์ ทางหลวงหมายเลข 12 เชื่อมต่อ 4 ประเทศอาเซียน โครงข่ายคมนาคมเส้นทางระเบียงเศรษฐกิจตะวันออก-ตะวันตก หนุนการค้าชายแดน
โฆษกรัฐบาลเผย นายกฯ ปลื้มผลงาน ถนนเส้นประวัติศาสตร์ ทางหลวงหมายเลข 12 เชื่อมต่อ 4 ประเทศอาเซียน โครงข่ายคมนาคมเส้นทางระเบียงเศรษฐกิจตะวันออก-ตะวันตก หนุนการค้าชายแดน
วันที่ 5 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จผลงาน ถนนสายเศรษฐกิจเส้นประวัติศาสตร์ ทางหลวงหมายเลข 12 สายกาฬสินธุ์-บรรจบทางหลวงหมายเลข 12 (บ้านนาไคร้) - อําเภอคําชะอี จังหวัดมุกดาหาร ช่วยเพิ่มประสิทธิภาพการคมนาคมขนส่ง รองรับการเดินทางในพื้นที่จังหวัดกาฬสินธุ์ ร้อยเอ็ด และมุกดาหาร และส่งเสริมการพัฒนาด้านเศรษฐกิจเชื่อมโยงโครงข่ายคมนาคมเส้นทางระเบียงเศรษฐกิจตะวันออก - ตะวันตก (East - West Corridor)
โฆษกประจําสํานักนายกรัฐมนตรีกล่าวว่า รัฐบาลได้วางโครงสร้างพื้นฐานด้านคมนาคมอย่างเชื่อมโยง โดยทางหลวงหมายเลข 12 แนวใหม่นี้ยังเชื่อมต่อ 4 ประเทศอาเซียนเข้าด้วยกัน โดยเริ่มจากอําเภอแม่สอด จังหวัดตาก ผ่านไปยังจังหวัดมุกดาหารเชื่อมต่อกับสาธารณรัฐประชาธิปไตยประชาชนลาว ไปสาธารณรัฐสังคมนิยมเวียดนาม ในขณะที่อีกฝั่งสามารถวิ่งไปยังเมียนมาได้ นอกจากนี้ ยังสามารถเชื่อมทะเลจีนใต้กับมหาสมุทรอินเดียเข้าด้วยกันอีกด้วย ถือเป็นทางเศรษฐกิจใหม่ รวมทั้งยังเป็นทางลัดเชื่อมจังหวัดกาฬสินธุ์-มุกดาหาร ให้ประชาชนในพื้นที่ นักท่องเที่ยวสามารถสัญจรไปมาได้อย่างสะดวก และลดระยะการในการเดินทาง
โฆษกประจําสํานักนายกรัฐมนตรีกล่าวเพิ่มเติมว่า นอกจากนี้ ทางหลวงหมายเลข 12 ยังเป็นเส้นทางสนับสนุน และรองรับการพัฒนาพื้นที่เขตเศรษฐกิจพิเศษ ซึ่งเป็นเส้นทางยุทธศาสตร์สายเศรษฐกิจแนวตะวันออก-ตะวันตก (East-West Economic Corridor–EWEC) ช่วยกระจายความเจริญสู่ภูมิภาค เพิ่มมูลค่าการค้าตามแนวชายแดน ลดความเหลื่อมล้ํา ยกระดับคุณภาพชีวิตของประชาชนในชุมชนอีกด้วย ซึ่งจากข้อมูลของกองยุทธศาสตร์การพัฒนาพื้นที่ สํานักงานสภาพัฒนาการเศรษฐกิจและสังคมแห่งชาติ (สศช.) ณ เดือนกุมภาพันธ์ 2566 เขตพัฒนาเศรษฐกิจพิเศษมุกดาหารมีการดําเนินการลงทุนแล้ว 3 โครงการ วงเงิน 392 ล้านบาท จากโครงการที่ขอรับการส่งเสริมฯจาก BOI 5 โครงการ วงเงิน 2,102 ล้านบาท และมีธุรกิจตั้งใหม่ 868 ราย วงเงิน 1,655 ล้านบาท
“นายกรัฐมนตรีชื่นชมความสําเร็จจากยุทธศาสตร์สําคัญของรัฐบาล การกระจายความเจริญไปสู่ภูมิภาค ยกระดับและพัฒนาคุณภาพชีวิตประชาชน คู่ไปกับการพัฒนาตามแนวทางประชาคมเศรษฐกิจอาเซียน ใช้จุดแข็งและความได้เปรียบด้านภูมิศาสตร์ของประเทศเพิ่มขีดความสามารถในการแข่งขัน เป็นศูนย์กลางการเชื่อมโยงทางคมนาคม เพิ่มโอกาส ช่องทางการค้าการลงทุนกับประเทศเพื่อนบ้าน รวมทั้งส่งเสริมบทบาทของไทย ทั้งในระดับอนุภูมิภาค ภูมิภาค และทั่วโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องใน “วันข้าวและชาวนาแห่งชาติ” ประจำปี 2566 วันจันทร์ที่ 5 มิถุนายน 2566
วันจันทร์ที่ 5 มิถุนายน 2566
05/06/2566
คํากล่าว พลเอก ประยุทธ์ จันทร์โอชา นายกรัฐมนตรี เนื่องใน “วันข้าวและชาวนาแห่งชาติ” ประจําปี 2566 วันจันทร์ที่ 5 มิถุนายน 2566
คํากล่าว
พลเอก ประยุทธ์ จันทร์โอชา นายกรัฐมนตรี
เนื่องใน “วันข้าวและชาวนาแห่งชาติ” ประจําปี 2566
วันจันทร์ที่ 5 มิถุนายน 2566
พี่น้องชาวนาที่รักทุกท่าน
เนื่องในโอกาส “วันข้าวและชาวนาแห่งชาติ ประจําปี 2566” ผมขอส่งความรัก ความระลึกถึง และความปรารถนาดี มายังพี่น้องชาวนาไทยและพี่น้องเกษตรกรทุกท่าน
“ข้าว” เป็นพืชเศรษฐกิจที่มีความสําคัญ และถือเป็นหนึ่งในวิถีชีวิตของคนไทยที่สืบทอดกันมาจากรุ่นสู่รุ่น ชาวนาต้องอาศัยทักษะและความชํานาญในการเพาะปลูกและดูแล เพื่อให้ข้าวมีคุณภาพที่ดี พี่น้องชาวนาไทยจึงถือเป็นกําลังสําคัญในการสร้างความอุดมสมบูรณ์และความมั่นคงทางอาหาร รวมทั้งมีบทบาทในการเพาะปลูกข้าวหล่อเลี้ยงคนไทยและทั่วโลกตลอดมา ซึ่งควรค่าแก่การยกย่องและเชิดชูในฐานะผู้มีคุณูปการในการสร้างความมั่นคงทางด้านอาหารและเป็นผู้ธํารงรักษาไว้ซึ่งประเพณีวัฒนธรรมท้องถิ่นของไทย
การผลิตข้าวในปัจจุบัน มีการนําเทคโนโลยีและนวัตกรรมมาช่วยในการพัฒนาศักยภาพการผลิตข้าวมากขึ้น ตั้งแต่ขั้นตอนการปลูกไปจนถึงการแปรรูป เพื่อยกระดับคุณภาพผลผลิต มุ่งเน้นให้ข้าวมีคุณภาพสูง พร้อมทั้งใช้สารชีวภัณฑ์และปุ๋ยชีวภาพแทนการนําเข้าปุ๋ยเคมีจากต่างประเทศ เพื่อทําเกษตรอย่างปลอดภัยเป็นมิตรต่อสิ่งแวดล้อม ผมจึงหวังเป็นอย่างยิ่งว่าพี่น้องชาวนาทุกคนจะสามารถนําองค์ความรู้สมัยใหม่มาปรับใช้ในการปลูกข้าว เพื่อร่วมสร้างความเข้มแข็งทางอาหารให้แก่ประเทศชาติต่อไป
ในโอกาสวันข้าวและชาวนาแห่งชาติ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลาย อีกทั้งพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องเกษตรกรชาวนาไทยทุกคน พร้อมทั้งครอบครัว ประสบแต่สิ่งอันเป็นมงคล มีความสุข ความเจริญ มีกําลังกาย กําลังใจที่เข้มแข็ง เพื่อร่วมกันรักษาอัตลักษณ์ข้าวไทยและสืบสานอาชีพชาวนาให้ดํารงอยู่คู่ประเทศไทยสืบไป
สวัสดีครับ
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีม MIND พร้อมใจทำความดี “จิตอาสาพิทักษ์ศาสนสถาน” ครั้งที่ ๒ เฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี
วันจันทร์ที่ 5 มิถุนายน 2566
05/06/2566
ปลัดฯ ณัฐพล นําทีม MIND พร้อมใจทําความดี “จิตอาสาพิทักษ์ศาสนสถาน” ครั้งที่ ๒ เฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี
ปลัดกระทรวงอุตสาหกรรม ณัฐพล นําทีม MIND พร้อมใจทําความดี “จิตอาสาพิทักษ์ศาสนสถาน” ครั้งที่ ๒ เฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
วันที่ 3 มิถุนายน 2566 เวลา 10.30 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย ดร.สุรพล ชามาตย์ รองปลัดกระทรวงอุตสาหกรรม ในฐานะผู้อํานวยการศูนย์จิตอาสากระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้บริหารระดับสูง และเจ้าหน้าที่ของกระทรวงอุตสาหกรรม เข้าร่วมกิจกรรม “จิตอาสาพิทักษ์ศาสนสถาน” ครั้งที่ ๒ เพื่อเฉลิมพระเกียรติ สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 โดยมีนายจุลพงษ์ ทวีศรี อธิบดีกรมโรงงานอุตสาหกรรม ให้การต้อนรับ
โครงการ “จิตอาสาพิทักษ์ศาสนสถาน” ครั้งที่ 2  มีเป้าหมายในการตรวจสอบระบบไฟฟ้าและบริภัณฑ์ไฟฟ้า พร้อมเปลี่ยนอุปกรณ์ไฟฟ้าที่ชํารุด ตลอดจนให้ความรู้ความเข้าใจด้านความปลอดภัยแก่บุคลากรภายในวัดอภัยทายาราม (วัดมะกอก) ตั้งอยู่บริเวณใกล้กับชุมชนวัดมะกอก ซึ่งมีประชาชนอาศัยเป็นจํานวนมาก หากเกิดอัคคีภัย จะส่งผลกระทบต่อชุมชน และก่อให้เกิดความเสียหายเป็นบริเวณกว้าง อย่างไรก็ดี ก่อนหน้านี้กรมโรงงานอุตสาหกรรมได้เข้าสํารวจอุปกรณ์ไฟฟ้าที่ชํารุดเสียหาย เพื่อวางแผนการดําเนินงาน พร้อมจัดเตรียมเครื่องมือและอุปกรณ์ไฟฟ้าในการปรับปรุงแล้วเมื่อวันที่ 16 พฤษภาคม 2566 ที่ผ่านมา โดยพบว่ามีการชํารุดที่แผงไฟ จํานวน 3 แผง ตู้ Consumer Unit จํานวน 2 ตู้ เต้ารับและสวิตช์ไฟ พบรอยแตก/ไหม้ หน้ากากชํารุด จํานวน 14 จุด ปลั๊กพ่วงมีความเสี่ยงไม่มีมาตรฐาน มอก. หลอดไฟ เสีย/กระพริบ บางจุดมีความร้อนสัมผัสกับผ้าม่านซึ่งเป็นวัสดุติดไฟ อุปกรณ์ระงับอัคคีภัย เช่น เครื่องดับเพลิงแบบมือถือ ติดตั้งสูงเกินไป บางอาคารไม่ได้ติดตั้ง ไม่มีป้ายแสดงจุดติดตั้ง พื้นที่จัดเก็บไม่เหมาะสม และไฟฉุกเฉินไม่ทํางาน โดยในวันนี้ได้มีการแก้ไขแล้วบางส่วน อย่างไรก็ตามยังมีบางจุดที่ต้องมีการปรับปรุงเพิ่มเติมอีก แต่เนื่องจากการเข้าดําเนินการจะต้องมีการดับกระแสไฟฟ้าภายในวัด คณะทํางานจิตอาสาฯ ของกรมโรงงานอุตสาหกรรม จะประสานงานและดําเนินการแก้ไขต่อไป นอกจากนี้ คณะจิตอาสากระทรวงอุตสาหกรรม ยังได้มีการร่วมกันทําความสะอาดภายในบริเวณวัดอีกด้วย
รัฐบาลไทย-ข่าวทำเนียบรัฐบาล-“ทิพานัน”ชวนประชาชนรักษาความสะอาดคูคลอง รับวันสิ่งแวดล้อมโลก  ช่วยลดมลพิษ ส่งเสริมการท่องเที่ยว ยกระดับคุณภาพชีวิตประชาชน ชูผลงาน “พล.อ.ประยุทธ์”ปรับภูมิทัศน์คูคลองตามพระราชดำริ
วันจันทร์ที่ 5 มิถุนายน 2566
05/06/2566
“ทิพานัน”ชวนประชาชนรักษาความสะอาดคูคลอง รับวันสิ่งแวดล้อมโลก  ช่วยลดมลพิษ ส่งเสริมการท่องเที่ยว ยกระดับคุณภาพชีวิตประชาชน ชูผลงาน “พล.อ.ประยุทธ์”ปรับภูมิทัศน์คูคลองตามพระราชดําริ
“ทิพานัน”ชวนประชาชนรักษาความสะอาดคูคลอง รับวันสิ่งแวดล้อมโลก  ช่วยลดมลพิษ ส่งเสริมการท่องเที่ยว ยกระดับคุณภาพชีวิตประชาชน ชูผลงาน “พล.อ.ประยุทธ์”ปรับภูมิทัศน์คูคลองตามพระราชดําริ ริเริ่มเรือไฟฟ้าคลองผดุงฯ
วันที่ 5 มิถุนายน 2566น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่ พล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนองพระราชดําริพระบาทสมเด็จพระเจ้าอยู่หัว เร่งพัฒนา ปรับภูมิทัศน์ พลิกฟื้นชีวิตของประชาชนริมคลอง รวมทั้งน้อมถวายในหลวงรัชกาลที่ 9 และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงให้ความสําคัญกับน้ําและการแก้ไขปัญหาสิ่งแวดล้อมมาโดยตลอด ทั้งนี้ได้ริเริ่มปรับปรุงภูมิทัศน์ริมคลอง4 คลอง ได้แก่ คลองคูเมืองเดิม เขตพระนคร คลองรอบกรุง เขตพระนคร คลองผดุงกรุงเกษม โดยมีผลงานสําคัญคือคลองโอ่งอ่าง ที่ได้รับรางวัล2020 Asian Townscape Awards จาก UN-Habitat Fukuoka เป็น 1 ใน 6 ประเทศ ที่ได้รับการคัดเลือกให้เป็น ต้นแบบการปรับปรุงภูมิทัศน์ (Landscape Improvement Project) ที่เหมาะสมกับการพัฒนาคุณภาพชีวิตของประชาชนควบคู่ไปกับการพัฒนาด้านสิ่งแวดล้อม ความปลอดภัย ศิลปวัฒนธรรม ที่มีความสอดคล้องระหว่างภูมิทัศน์ของเมืองกับรูปแบบการดําเนินชีวิตดําเนินการ
น.ส.ทิพานัน กล่าวว่า ทั้งนี้รัฐบาลภายใต้การนําของพล.อ.ประยุทธ์ยังได้ริเริ่มให้พัฒนาระบบการเดินเรือไฟฟ้าในคลองผดุงกรุงเกษมเพื่อเชื่อมต่อกับระบบขนส่งสาธารณะหลัก รถ ราง เรือ ทําให้กรุงเทพฯ เป็นเมืองแรกในภูมิภาคอาเซียนที่เพิ่มทางเลือกการเดินทางด้วยบริการเรือขนส่งสาธารณะ ช่วยลดมลพิษทางเสียงและปัญหาฝุ่นละออง PM 2.5 แก้ไขปัญหาการจราจร ส่งเสริมการท่องเที่ยวและกระตุ้นเศรษฐกิจ
น.ส.ทิพานัน กล่าวว่า เนื่องในวันสิ่งแวดล้อมโลก 5 มิถุนายน 2566 จึงขอเชิญชวนพี่น้องประชาชน ร่วมดูแลรักษาสิ่งแวดล้อม ด้วยการรักษาทัศนียภาพคูคลอง เพื่อความสะอาดของคูคลอง รณรงค์ไม่ทิ้งขยะมูลฝอยและไขมันลงในคูคลอง เพื่อลดมลพิษ และช่วยระบายน้ําในหน้าน้ําหลาก แก้ไขปัญหาน้ําท่วมและส่งเสริมการท่องเที่ยว ยกระดับคุณภาพชีวิตของประชาชน เพื่อให้ประเทศไทยเติบโตอย่างยั่งยืน
รัฐบาลไทย-ข่าวทำเนียบรัฐบาล-พิธีถวายเครื่องราชสักการะและวางพานพุ่ม เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2566
วันจันทร์ที่ 5 มิถุนายน 2566
05/06/2566
พิธีถวายเครื่องราชสักการะและวางพานพุ่ม เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2566
พิธีถวายเครื่องราชสักการะและวางพานพุ่ม เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2566
วันที่ 3 มิถุนายน 2566 เวลา 17.45 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ร่วมพิธีถวายเครื่องราชสักการะและวางพานพุ่ม เนื่องในโอกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2566 ณ มณฑลพิธีท้องสนามหลวง